Macedonyos d'o Norte

:*Este articlo ye sobre l'actual *'pueblo eslau** de [[Macedonya (rechión)|Macedonya]]. Pa l'antigo pueblo [[luengas paleobalcanicas|paleobalcanico]] veiga [[antigos macedonyos]]''.


Os **macedonyos*' (en [[Idioma macedonyo|macedonyo]] *Македонци*) son os habitants [[pueblos eslaus|eslaus]] nativos de [[Macedonya d'o Norte]], estando mayoritarios en esta zaguera y formando minorías en [[Bulgaria]], [[Grecia]] y [[Albania]]. Parlan o [[Idioma macedonyo|macedonyo]], una [[Luengas eslavas|luenga eslava meridional]] d'a mesma branca que o [[Idioma bulgaro|bulgaro]], (de feito as dos luengas pueden considerar-sen codialectos), y son mayoritariament [[Cristianismo|cristianos]] [[Ilesia Ortodoxa|ortodoxos]].

O territorio y/u a identidat d'os eslaus macedonyos ha estau historicament disputada por os [[griegos]], [[bulgaros]], [[serbios]], [[albaneses]] y l'[[Imperio Otomán]] (encara bi ha presencia de [[turcos rumelís]]).

O cierto ye que os eslaus macedonyos yeran vistos por os [[Imperio Bizantín|bizantins]] como un pueblo eslau invasor mes a qui caleba asimilar, y en parte facioron. Estioron eslaus cristianos d'a zona de [[Tesalonica]] qui contribuyoron a cristianizar a los actuals eslaus ortodoxos con una liturchia en un idioma eslau muito cerca d'o proto-eslau y dito [[Antigo eslau eclesiastico|eslau eclesiastico]]. A mayor parte d'o territorio eslau de Macedonya pasó a fer parte d'o [[primer Imperio Bulgaro]]. [[Ohrid]] yera un centro relichioso ortodoxo y plegó a estar a [[Capital (politica)|capital]] d'os [[bulgaros]]. A Bulgaria occidental d'Ohrid estió a zaguera parte d'este imperio en ser conquiesta por l'[[Imperio Bizantín]]. Macedonya deixó d'estar baixo a orbita bulgara con a expansión d'o reino [[Serbia|serbio]] de [[Esteban Uroš IV Dušan of Serbia|Dušan]], que ocupó tierras eslavas no serbias, [[Vlacos|vlacas]] y griegas y plegó dica os ducaus d'[[Ducau d'Atenas|Atenas]] y [[Ducau de Neopatria|Neopatria]], pa dimpués cayer en mans d'os [[Imperio Otomán|turcos otomans]]. A zaguers d'o [[sieglo XIX]] y en o [[sieglo XX]] o territorio macedonyo yera disputau por griegos, bulgaros y serbios y a identidat d'os eslaus macedonyos yera obchecto de baralla entre o [[nacionalismo serbio]] y [[Nacionalismo bulgaro|bulgaro]], cosa que fue "solucionada" en [[1946]] en a [[Yugoslavia]] plural de [[Josip Broz Tito|Tito]]: os macedonyos son consideraus como una nación diferent y Macedonya una republica, en contra d'os intreses d'o nacionalismo serbio.

== Historia ==
=== A población de Macedonya en o periodo romano y en os anyos escuros ===
O territorio de [[Macedonya]] prene nombre d'os [[antigos macedonyos]], antigo [[Pueblos indoeuropeus|pueblo indoeuropeu]] que ocupaba una chicota part de l'actual [[Macedonya (Grecia)|Macedonya Griega]] on creyoron o [[Reino de Macedonya]], que baixo a persona d'[[Aleixandre lo Gran]] podió creyar un gran imperio que abracaba a gran parte d'o territorio [[Antiga Grecia|griego]] y [[Orient Meyo]]. Se discute si os macedonyos yeran indoeuropeus d'a branca griega u d'una branca [[luengas paleobalcanicas|paleobalcanica]], en tot caso os griegos no los consideraban como tals, pero se [[helenización|helenizoron]], proceso que continó en o periodL'[[Imperio Romano|romano]], igual que con os pueblos [[ilirios]] y [[cheto]]-[[dacos]] que viviban mes a l'interior (l'actual [[Macedonya d'o Norte]] correspondeba en part a [[Dardania]]).

En o periodo d'as [[segundas invasions barbaras]], [[Macedonya (rechión)|Macedonya]], como a mayor parte d'a Grecia continental, fue invadida por os [[pueblos eslaus|eslaus]], que se facioron con o poder. Por manca de fuents no se conoix como yera a coexistencia d'os eslaus y os habitants griegos y [[vlacos]] autoctonos, pero si que ye claro que i habió un proceso d'[[eslavización]] a lo que escaporon os [[vlacos]] [[transhumancia|transhumants]] d'os monts, que tamién tenioron un proceso migratorio ixemenando-sen por os toz os [[Balcans]].

=== A reconquiesta bizantina de Macedonya y o primer Imperio Bulgaro ===
Os [[Imperio Bizantín|bizantins]] facioron campanyas contra os eslaus, reconquerindo muitos territorios. Deportoron muitos eslaus t'[[Asia Menor]]. O dominio d'a [[Macedonya (rechión)|Macedonya]] interior yera dificil porque en esta rechión heban de luitar contra a expansión d'o [[primer Imperio Bulgaro]]. En o "[[Libro de los Emperadors]]" parlan d'un sinyor d'Esclavonia a qui quereban demandar aduya os ateniens en os zaguers anyos d'a emperadriz [[Irene (emperadora)|Irene]], y ye tentador pensar que se referise a un territorio habitau por eslaus macedonyos en l'actual Grecia:


L'emperador [[Niceforo I]] forachitó a muitos eslaus d'o [[Peloponiso]] occidental y i reasentó griegos exellaus d'esta rechión.

Cuan o [[primer Imperio Bulgaro]] entró en decadencia, a suya parte oriental, que incluiba [[Macedonya (rechión)|Macedonya]], yera o suyo centro de poder. [[Samuel I de Bulgaria|Samuel I]] creyó un estau centrau en [[Ohrid]].

O [[Lista d'emperadors de Bizancio|emperador]] [[Imperio Bizantín|bizantín]] [[Basilio II]] encomenzó una guerra d'ocupación contra Bulgaria y li posoron d'embotada *Bulgaroctonos*, (matador de bulgaros). En [[1014]] lis inflichió una derrota decisiva y ninvió a lo rei Samuel 14.000 presioners bulgaros con [[uello]]s buidaus guiaus por un tuerto. Cuatre anyadas mes tarde o zaguer rei de Bulgaria morió en batalla.

=== Os macedonyos entre bizantins, bulgaros y serbios ===
I habió un periodo de dominación bizantina.

En o [[sieglo XII]], con o estau bulgaro reconstruito, o territorio de [[Macedonya (rechión)|Macedonya]] yera disputau entre os bulgaros y os [[pueblo serbio|serbios]], pueblo con un estau en expansión y que enantes yera restrinchiu a una zona montanyosa mes a l'ueste y en una chicota porción d'a costa [[Mar Hadriana|hadriana]] (actuals [[Hercegovina]] oriental, [[Montenegro]], [[Sanchac]] y [[Kosovo]]). En [[1346]] o rei de Serbia [[Esteban Uroš IV Dušan de Serbia|Esteban Dušán]] se fa coronar en [[Skopje]] emperador d'os serbios y griegos. A extensión d'a Serbia de Dušan plegaba dica a [[Mar Echea]] y heba conquiesto a los mesmos [[almogavars]] territorios d'o [[Ducau de Neopatria]]. En a "[[Cronica de Morea]]" parlan d' *esclavons*:
.



=== O dominio otomán ===
Os [[Imperio Otomán|otomans]] prenen [[Macedonya]] en a [[Anyos 1380|decada de 1380]], y mantendrán o control d'esta rechión dica [[1912]]. Muitos [[turcos anatolicos]] s'establixen en Macedonya, y tamién bels eslaus macedonyos s'[[islam]]izan (en o mesmo proceso que os [[pomacos]] de Bulgaria). Os eslaus musulmans que prenen a luenga turca se converten en [[turcos rumelís]]. Bi ha movimientos de población, producindo-se emigracions y inmigracions que afectan a [[vlacos]], [[albaneses]] y [[griegos]].

==== Entre o nacionalismo bulgaro y o nacionalismo serbio ====
En [[1870]] os bulgaros consiguen que s'instituya dentro d'a [[Ilesia Ortodoxa]] una [[eparquía]] bulgara con seu en [[Veles]], que incluye a mayor parte d'a [[Macedonya d'o Norte]] actual. En a [[Guerra ruso-turca de 1877-1878|guerra ruso-turca]] de [[1877]]-[[1878]] por o [[tractau de Sant Stefano]] o soldán acepta a creyación d'una [[gran Bulgaria]] que incluye a [[Macedonya]], pero a presión [[Reino Uniu|britanica]] fa que en o [[Congreso de Berlín]] en [[1878]] a extensión de Bulgaria siga mes redueita y que Macedonya no siga incluita en o territorio de Bulgaria. Alavez se produce una gran achitación social. Os [[komitadjis]] reclaman l'autonomía y se creya a [[ORIM]] (Organización Revolucionaria Interior Macedonya). Os bulgaros dende [[1893]] refirman a la ORIM. Bi ha disturbios y atentatos. A [[insurrección de Sant Elías]] o [[2 d'agosto]] de [[1903]] dura tres meses. O [[Exercito turco]] crema 200 lugars d'a comarca de [[Monastir]] y permite as exaccions d'os [[bachibuzuks]] (clausulas adicionals). As potencias europeas demandan reformas y estableixen una [[chendarmería]] en a rechión con personal forano. A l'anyo vinient s'elabora un [[cens]].

Os turcos reaccionan a la intervención prenendo actituz nacionalistas y en [[1906]] se creyó en [[Tesalonica]] un *Comité otomán d'a libertat'' con miembros que dimpués tenioron un papel clau en a revolución d'os Chóvens turcos en 1908.

### As guerras balcanicas
En a Primera Guerra Balcanica (octubre de 1912-marzo de 1913) os serbios conquerioron o territorio de l'actual Macedonya d'o Norte, os griegos conquieren l'actual rechión griega de Macedonya. Os bulgaros, que han combatiu en l'este a los turcos, atacan en chunio a los serbios y griegos pa ocupar Macedonya encomenzando a Segunda Guerra Balcanica. Os bulgaros pierden a guerra y con ella a posibilidat d'anexionar-se Macedonya, que os bulgaros consideran un territorio historicament bulgaro. Esto fará en o futuro que os bulgaros interviengan contra os serbios y griegos en a Primera y Segunda guerras mundials como aliaus d'os alemans d'Alemanya y Austria.

### As dos guerras mundials
Bulgaria entra en a Primera Guerra Mundial en o bando d'as Potencias Centrals en octubre de 1915 y ocupa Macedonya con l'aduya d'as tropas alemanas forachitando a las tropas serbias. Tres anyadas dimpués o Frent Oriental se creba y Macedonya torna a Serbia en aplicación d'un armisticio.

En o periodo d'entreguerras Macedonya, como part de Serbia, no se beneficia de garra estatuto especial en o Reino d'os Serbios, Croatas y Eslovenos. Bulgaria preba de mantener l'achitación en Macedonya dica zaguers d'a decada de 1920.

En o territorio meridional de Macedonya os griegos imposan una campanya d'helenización que durará pa cutio. Os macedonyos actuals de Grecia son muito asimilaus a los griegos.

En 1941, mientres a Segunda Guerra Mundial, Bulgaria troba l'inte d'ocupar Macedonya como aligada de l'Exe. Manimenos, la zona poblada por albaneses en o nord-ueste ye ocupada por os Italia, ixamplando asinas a suya colonia d'Albania. Os bulgaros prebarán d'asimilar a los macedonyos.

### Macedonya como republica yugoslava

Tito creya una nueva Yugoslavia mes plural en a que aturan muitas aspiracions d'os nacionalistas serbios y croatas. D'esta traza oficialment s'acepta a existencia d'identidaz nacionals que no yeran aceptadas por os nacionalismos croata y serbio. Os musulmans de luenga serbocroata son consideraus “musulmans” (re-prenendo una prebatina d'o periodo austrohongaro, fendo-los diferents tanto d'os croatas como d'os serbios) y os eslaus de Macedonya son consideraus “macedonyos”. Tito desepara Macedonya d'o territorio de Serbia con categoría de Republica (Republica Socialista de Macedonya), y da autonomía a dos rechions de Serbia con una alta proporción de minorías no serbias, Voivodina y Kosovo. En 1946 o lenguache macedonyo se converte en a luenga oficial de Macedonya d'o Norte, y tien como base a parla de Prilip.

En a zaguera decada d'existencia de Yugoslavia i habió reivindicacions nacionalistas albanesas. Os albaneses reclamaban a formación d'una republica albanesa con o Kosovo y a zona de mayoría albanesa de Macedonya.

Cuan en 1990 Yugoslavia ya ye camín d'esminglanar-se, os macedonyos s'amuestran prudents.

### Macedonya independient

Dimpués d'as eleccions libres de noviembre-aviento de 1990, s'aprueba en chinero una declaración de sobiranía. Kiro Gligorov, o dirichent d'a Liga d'os Comunistas de Yugoslavia, ye esleito president d'a Republica. Dica 1991 no s'organiza un referendum d'independencia. Os albaneses boicoteyoron o escrutinio, y con o 75% d'os votants o resultau estió de 95% a favor d'a independencia. Bulgaria estió o primer estau en reconoixer a la Macedonya independient, o 16 de febrero de 1992.

Encara que os nacionalistas serbios se planteyaban encomenzar a guerra en Macedonya desacherando o numero de serbios que i residiban, no teneban medios porque yeran ocupaus en guerras en Croacia y Bosnia y Hercegovina.

O problema principal d'a Macedonya independient en politica internacional estió a hostilidat de Grecia. Grecia tien una rechión dita Macedonya con una minoría eslava en camín de desapareixer por asimilación. Grecia desichiba que Macedonya faiga constar en a suya Constitución que no tien garra reivindicación territorial y que se cambeye o nombre, (l'argumento ye que tenendo nombre de Macedonya reclamaba a rechión con o mesmo nombre y que o toponimo ye d'orichen griego y no lo podeban fer servir como denominación d'estau os eslaus, que no son griegos).

En abril de 1993 un compromís permite que Macedonya siga miembro d'a ONU y ocupe o suyo puesto con o nombre d'Antiga Republica Yugoslava de Macedonya.

Dimpués d'a guerra d'o Kosovo, os albaneses han prebau de fer-sen con o control de zonas d'o nord-ueste de Macedonya y i ha habiu combates en Titovo.

## Bel macedonyo famoso

Image:Georgi Pulevski.jpg|Gjorgjija Pulevski
|Krste Petkov Misirkov 
Image:Dimitrija Cupovski.jpg|Dimitrija Čupovski
Image:Kočo Racin Samobor.jpg|Kočo Racin
Image:Ed Jovanovski2.jpg| Ed Jovanovski
Image:Blagoj Nacoski 2.jpg| Blagoj Nacoski
Image:Goceva-ESC2007-portrait.jpg|Karolina Gočeva
Image:Pandev Lazio allenamento.JPG|Goran Pandev
Image:Tose Proeski.jpg|Toše Proeski
Image:ESC2016 - Macedonia Meet & Greet 10.jpg|Kaliopi
Image:Katarina Ivanovska3.jpg|Katarina Ivanovska


## Referencias